Tilstandsrapporten er en bygningsgennemgang af ejendommen, som er foretaget af en beskikket byggesagkyndig under huseftersynsordningen. Tilstandsrapporten beskriver bygningens tilstand og er sammen med eleftersynsrapporten, en forudsætning for, at køber kan tegne ejerskifteforsikring, og sælger kan frigøre sig fra sit ansvar for skjulte fejl og mangler.
Der laves ikke destruktive indgreb i forbindelse med gennemgangen af ejendommen, og der registreres kun det, der kan ses med det blotte øje.
En ejerskifteforsikring dækker ikke de fejl og mangler (K1-K3 + UN), der er registreret i tilstandsrapporten, og der kan heller ikke rettes krav imod sælger.
Tilstandsrapporten er gyldig i 6 måneder.
Se mere under ”huseftersynsordningen” og ”ejerskifteforsikring”.